19.10.2023.

*Par iepirkuma procedūras*

*“Elektroauto uzlādes stacijas Rīgā, Vestienas ielā 35*

*un Atgāzenes ielā 24A projektēšana, autoruzraudzība un būvdarbi”*

*(ID Nr.RS/2023/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1. jautājums:***

*Lūdzu, precizēt izbūvējamo vājstrāvu tīklu nepieciešamību Vestienas ielā 35. Rekomendējam aizvilkt datu kabeļus no uzlādes iekārtām līdz sadalnei, lai saglabātu teorētisku iespēju nākotnē domāt par slodzes balansēšanas sistēmu izveidi.*

**Atbilde:** Informējam, ka objektā jāizbūvē elektronisko sakaru kanalizācija, kabeļus, kas savieno elektrouzlādes iekārtas un UGD sistēmu (UTP Cat.5E nedegošs datu kabelis, ugunsdrošības signalizācijas panelis ir izvietots ēkā Vestienas iela 36 k-6), kā arī jānodrošina citu Projektēšanas uzdevumā un Uzlādes staciju tehniskajās specifikācijās norādīto prasību izpilde, t.sk. par nepieciešamību nodrošināt uzlādes stacijām pieslēgumu Pasūtītāja uzlādes tīkla vadības un monitoringa sistēmai, izbūvēt savienojumus ar esošām servertelpām (servertelpas atrodas ēkās Vestienas iela 35 k-4, k-6, k-8 (atkarībā no būvprojektā pieņemtajiem risinājumiem).

***2. jautājums:***

*Vai būtu iespējams saņemt K4 ēkas griestu bildes, lai būtu iespējams saprast, kāda ir situācija aiz piekaramajiem griestiem, kur būs jāizved kabeļu trase.*

**Atbilde:** Informējam, ka ēkas Vestienas iela 35 k-4 esošo piekaramo griestu augstums ļauj paredzēt kabelļīniju (no uzlādes stacijām līdz pieslēguma sadalnei) izbūvi virs griestiem.

***3. jautājums:***

*Lūdzu, precizēt kādas un vai Pretendentam būs jāuzstāda ceļa zīmes, kā arī jāveic ceļu, stāvvietu marķēšana. Atgādinām, ka šos darbus ir tiesīgs veikt tikai atbilstoši sertificēts speciālists.*

**Atbilde:** Informējam, ka abos objektos (gan Vestienas iela 35, Rīga, gan Atgāzenes iela 24A, Rīga) Izpildītājam ir nepieciešams nodrošināt stāvvietu līnijas un elektrouzlādes marķējumu uz seguma un ceļa zīmju uzstādīšanu.

***4. jautājums:***

*Lūdzu, precizēt vai ēkā K5 visi patērētāji ir jāpieslēdz Dīzeļģeneratoram? Lūdzu, precizēt vai ēkai K5 ir jāpievelk arī patstāvīgais kabelis no transformatora.*

**Atbilde:** Informējam, ka līdz ēkai Vestienas iela 35, k-5 jāizbūvē divas kabeļlīnijas (barošana darbā režīmā, avārijas režīmā) no ēkas Vestienas iela 35, k-6 elektrosadalnes telpas.

***5. jautājums:***

*Lūdzu, precizēt vai darba uzdevuma tekstā nav kļūdu, jo shematiskajā principshēmā norādīts kabeļu pievienošanas punkts ēkā K8, bet aprakstošajā tekstā K7.*

**Atbilde:** Informējam, ka principshēmā projektējamās ārējo kabeļlīniju trases izvietojums ir norādīts shematiski, ievadsadalne atrodas ēkā Vestienas iela 35, k-7.

***6. jautājums:***

*Lūdzu, precizēt vai Dīzeļģeneratora pieslēgums ir jāparedz K8 ēkas servertelpā. Vai šeit jāparedz arī patstāvīgais pieslēgums?*

**Atbilde:** Informējam, ka jāparedz tikai Dīzeļģeneratora pieslēgums,  pieslēguma vieta atrodas ēkas iekštelpās un būs precizēta projektēšanas gaitā.

***7. jautājums:***

*Lūdzu, precizēt esošās slodzes lielumu ēkā K6.*

**Atbilde:** Informējam, ka pašas ēkas Vestienas iela 35, k-6 slodze nepārsniedz 100A, projektējamo kabeļu šķērsgriezumi norādīti Projektēšanas uzdevumā.

***8. jautājums:***

*Lūdzu, precizēt paralēlo būvdarbu secību, kas varētu ietekmēt šī projekta realizāciju.*

**Atbilde:** Informējam, ka projektēšana jāveic, vadoties no objekta inženiertīklu esošās situācijas. Paralēlajiem būvdarbiem, ja tādi notiks, nevajadzētu ietekmēt šī projekta realizāciju.

***9. jautājums:***

*Lūdzu, precizēt vai Pretendentiem būs iespējams izmantot paralēlā projekta (kas šobrīd ir realizācijas stadijā) izrakto tranšeju (zemāk norādīts shematiski) vai arī Pretendentiem obligāti ir jārok atsevišķa 0,4V tranšeja ievērojot, piemēram, minimums 1m distanci no paralēlā projekta paredzētās trašejas. Lūdzu, strikti šo nodefinēt, lai neveidojas iespējamas priekšrocības uz šo iepirkumu paralēlā projekta izpildītājam.*

**Atbilde:** Informējam, ka projekta risinājumos būs jāparedz atsevišķa 0,4V tranšeja.

***10. jautājums:***

*Lūdzu, atsūtīt Atgāzenes ielas objekta esošo ESS sistēmu skeletshēmu.*

**Atbilde:** Informējam, ka objektā Atgāzenes ielā 24A jāizbūvē: teritorijā esošajām video kamerām pazemes kanalizācijas kabeļu savienojums ar apsardzes telpu ēkā ar kadastra apzīmējumu 01000740148002 (UTP Cat.5E kabelis); ugunsdrošības signalizācija, pazemes savienojums starp ēkām ar kadastra apzīmējumiem 01000740148001 un  01000740148002 (UTP Cat.5E nedegošs datu kabelis, ugunsdrošības signalizācijas kabelis P1x2x1, ugunsdrošības signalizācijas panelis ir izvietots ēkā ar kadastra apzīmējumu 01000740148002); apsardzes signalizācija, pazemes savienojums starp ēkām ar kadastra apzīmējumiem 01000740148001 un  01000740148002 (kabelis CA 6 x 0,22). Objektā jāizbūvē elektronisko sakaru kanalizācija, kabeļus, kas savieno elektrouzlādes iekārtas un UGD sistēmu (UTP Cat.5E nedegošs datu kabelis, ugunsdrošības signalizācijas panelis ir izvietots ēkā ar kadastra apzīmējumu 01000740148002), kā arī jānodrošinā citu Projektēšanas uzdevumā un Uzlādes staciju tehniskajā specifikācijā norādīto prasību izpilde, t.sk. par nepieciešamību nodrošināt uzlādes stacijām pieslēgumu Pasūtītāja uzlādes tīkla vadības un monitoringa sistēmai, izbūvēt savienojumus ar esošām servertelpām (servertelpa atrodas ēkās Atgāzenes iela 24A).

***11. jautājums:***

*Atgāzenes ielā, lūdzu, precizētu uzdevumu ESS daļai kādi kabeļi uz kurieni jāgulda un kādas gala iekārtas jāparedz.*

**Atbilde:** Skatīt atbildi uz 10. Jautājumu.

Iepirkumu komisijas priekšsēdētāja vietnieks Imants Zīverts